钦定古今图书集成/明伦汇编/氏族典/第416卷 > 《廖用贤尚友录》 > 庾冰
## 钦定古今图书集成/明伦汇编/氏族典/第416卷 > 《廖用贤尚友录》 > 庾冰

按《晋书庾亮传》：“亮弟冰，字季坚，征秘书郎。预讨华轶
功，封都乡侯，出补吴兴内史。会苏峻作逆，弃郡奔会
稽。峻别率张健党甚众，冰击走之。于是乘胜西进，赴
于京都。迁给事黄门侍郎，不拜，出补振威将军，寻入
为中书监。康帝即位，又进车骑将军。冰惧权盛，乃求
外出。会弟翼当伐石季龙，于是以本号除都督，领江”
州刺史、假节，镇武昌，以为翼援。献皇后临朝，征冰辅
政，冰辞以疾，寻卒，谥忠成。七子：希袭、友蕴、倩、邈、柔。